กินยาคุมหลังมีเพศสัมพัน เเต่ไม่ได้กินตั้งเเต่เริ่มเปนเมนส์จะท้องป่าวคะ
สวัสดีค่ะ หากหมายถึงยาคุมกำเนิดชนิด 21 หรือ 28 เม็ดนั้น โดยปกติต้องทานภายใน 1-5 วันนับตั้งแต่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที หากเริ่มทานเมื่อเลย 5 วันนับจากวันแรกที่มีประจำเดือนมาไปแล้วยาคุมจะยังไม่สามารถออกฤทธิ์ในการป้องกันการตั้งครรภ์ได้ ต้องทานต่อเนื่องอย่างน้อย 1-2 สัปดาห์ก่อนดังนั้นการทานยาคุมกำเนิดหลังจากมีเพศสัมพันธ์ดังกล่าว ยาจึงไม่สามารถช่วยป้องกันการตั้งครรภ์ได้ค่ะ หากต้องการป้องกันการตั้งครรภ์ ควรทานยาคุมฉุกเฉิน โดยควรรีบทานให้เร็วที่สุดหลังมีเพศสัมพันธ์ แต่ไม่ควรเกิน 72 ชั่วโมง ทั้งนี้หากยิ่งทานช้า ประสิทธิภาพในการป้องกันการตั้งครรภ์ก็จะลดลงเรื่อยๆ